**ROMÂNIA**

**JUDEŢUL VRANCEA**

**CONSILIUL JUDEȚEAN**

**HOTĂRÂREA nr. 125**

**din 16 iulie 2025**

**privind:** transformarea unui post din statul de funcții al Serviciului Public Comunitar Județean de Evidență a Persoanelor Vrancea

**Consiliul Județean Vrancea**,

- **văzând** adresa Serviciului Public Comunitar Județean de Evidență a Persoanelor Vrancea nr. 8756/Ev din 16 iunie 2025, înregistrată la Consiliul Județean Vrancea sub nr. 10269 din 16 iunie 2025;

- **ținând cont de** referatul Serviciului resurse umane și informatică din cadrul Direcției economice și achiziții publice nr. 10791/23.06.2025 privind transformarea unui post din statul de funcții al Serviciului Public Comunitar Județean de Evidență a Persoanelor Vrancea;

**- în conformitate cu prevederile**:

 - art. 476 alin. (1) și alin. (2) lit. a), art. 477 alin. (1), art. 478 alin. (1) - (3) din OUG nr. 57/2019 privind Codul administrativ, cu modificările și completările ulterioare;

- art. 31 alin. (4) din Legea nr. 153/2017 privind salarizarea personalului plătit din fonduri publice, cu modificările și completările ulterioare;

- **luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

**- în baza** prevederilor art. 173 alin. (1) lit. a) coroborat cu alin. (2) lit. c) din OUG nr. 57/2019 privind Codul administrativ, cu modificările și completările ulterioare;

- **în temeiul** art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

**Art. 1** Transformarea unui post din statul de funcții al Serviciului Public Comunitar Județean de Evidență a Persoanelor Vrancea, după cum urmează:

* postul de inspector clasa I gradul profesional principal într-un post de inspector clasa I gradul profesional superior din cadrul Compartimentului Evidența Persoanelor al Serviciului Public Comunitar Județean de Evidență a Persoanelor Vrancea;

**Art. 2** Începând cu data intrării în vigoare a prezentei hotărâri, Hotărârea Consiliului Județean Vrancea nr. 260 din 28 noiembrie 2023 se modifică în mod corespunzător cu prevederile art. 1 la prezenta hotărâre.

**Art. 3**  Prevederile prezentei hotărâri vor fi duse la îndeplinire de directorul executiv al Serviciului Public Comunitar Județean de Evidență a Persoanelor Vrancea și comunicate celor interesați de secretarul general al județului prin Serviciul administrație publică, Monitor Oficial Local și arhivă din cadrul Direcției juridice și administrație publică.

 **Președintele,**

**Consiliului Județean Vrancea**

 **Nicușor HALICI**

 **Contrasemnează,** **Secretar general al județului** **Raluca Dan**